**ҚОРЫТЫНДЫ БАҚЫЛАУ ТАПСЫРМАЛАРЫ**

**ӘДІСТЕМЕЛІК НҰСҚАУЛЫҚ**

Қорытынды бақылау сұрақтары үш модульден тұрады. Бірінші модуль сұрақтары дәстүрлі сұрақ-жауап форматына негізделген.

Екінші модуль сұрақтары менталды карта немесе интеллект-карта құруға арналған. Интеллект-карта, менталды карта, байланыс диаграммасы, ой картасы (ағылшын тілінде - mind map) т.с.с түрлі атауларға ие. Бұл тұтас және оның бөлшектерінің арасындағы жүйелі байланысты көрсететін ақпараттың визуалды көрінісі болмақ. Мұндай диаграмма орталық идея, концепция, тақырып не проблеманың айналасына құрылады. Одан идеялық тұрғыда сабақтасқан «бұтақтар» жайылады. Менталды картаның тиімділігі: қорытылған оқу үдерісі жүзеге асырылады; ақпарат есте жақсы сақталады; күрделі тұжырымдамалар жеңіл қабылданады. Менталды картаны [https://www.mindmeister.com](https://www.mindmeister.com/);[https://www.mindomo.com](https://www.mindomo.com/); [https://www.mindmanager.com](https://www.mindmanager.com/) интернет сервистері арқылы орындауға болады.

Үшінші модуль топтық жұмысқа негізделген тірек сөзді мини-кейс тапсырмалары түрінде берілген. Мини-кейс құрылымы:

1. Басты мәселені сипаттайтын тапсырма-жағдаяттың тақырыбы;
2. Аталған мәселеге қатысты ақпарат: цитата; әдеби, ғылыми-көпшілік, публицистикалық туындылардан үзінді; ойдан шығарылған диалогтар;
3. Талдауға, талқылауға, шешім шығаруға арналған тірек сұрақтар.

**І МОДУЛЬ ТАПСЫРМАЛАРЫ (СҰРАҚ-ЖАУАП)**

1. Архаикалық мифтердегі жасампаздық.
2. Албасты, үббе, жезтырнақ жайындағы хикаялар.
3. Тарихи және топонимикалық аңыздар.
4. Аңыздың аймақтық сипаты.
5. Хикаяттардағы діни сарын.
6. Әпсана жанрының ерекшелігі. Кейіпкерлер жүйесі.
7. Қазақ фольклортану ғылымының даму кезеңдері.
8. Б.Абылқасымовтың «Телқоңыр» еңбегіне талдау.
9. Фольклордың бүгінгі даму жағдайы.
10. С.Қасқабасовтың «Ойөріс» еңбегін талдау.
11. Фольклор мен жазба әдебиет.
12. Фольклор мен ауыз әдебиеті.
13. Б.Әзібаеваның «Қазақ дастандары» еңбегін талдау.
14. Ж.Аймұхамбеттің «Мифтің поэтикадағы қызметі: қазіргі қазақ поэзиясы арқауында» атты монографиясын талдау.
15. «Бабалар сөзі» жүз томдығына шолу.
16. Миф, оның түрлері, зерттелуі. Мифтік құбылушылық.
17. [В.В. Радлов – қазақ фольклорын зерттеуші](https://www.google.ru/url?sa=t&rct=j&q=&esrc=s&source=web&cd=8&cad=rja&uact=8&ved=0ahUKEwj9yYPMoNzQAhUhGZoKHTBUDygQFghKMAc&url=https%3A%2F%2Fszh.kz%2Fstudent%2F2082%2F%25D0%25B2-%25D0%25B2-%25D1%2580%25D0%25B0%25D0%25B4%25D0%25BB%25D0%25BE%25D0%25B2-%25D2%259B%25D0%25B0%25D0%25B7%25D0%25B0%25D2%259B-%25D1%2584%25D0%25BE%25D0%25BB%25D1%258C%25D0%25BA%25D0%25BB%25D0%25BE%25D1%2580%25D1%258B%25D0%25BD-%25D0%25B7%25D0%25B5%25D1%2580%25D1%2582%25D1%2582%25D0%25B5%25D1%2583%2F&usg=AFQjCNFXIZ1-JHn0NTX2wG567XjVx2NV1w&bvm=bv.139782543,d.bGs" \t "_blank)

**ІІ МОДУЛЬ ТАПСЫРМАЛАРЫ (МЕНТАЛДЫ КАРТА)**

1. Аңыз бен әпсананың өзара ұқсастықтары мен айырмашылықтары.
2. Ш.Уәлиханов – фольклортанушы.
3. «Қазақ фольклористикасының тарихы» ұжымдық зерттеу еңбегін талдау.
4. Фольклордың теориялық негіздері.
5. Кеңес дәуіріндегі қазақ фольклористикасы.
6. Әпсана, түрлері, зерттелуі.
7. М.Әуезов – қазақ фольклорын зерттеуші.
8. С.Қасқабасов - фольклортанушы
9. Фольклордың өзіндік сипаттары.
10. Тapихи-мекендік әпсаналар.
11. Фольклордың даму жолдары мен қалыптасу кезеңдері.
12. Тәуелсіздік кезеңіндегі қазақ фольклоры.
13. Аңыздық проза түрлері. Ерекшеліктері.
14. ХХ ғасырдағы қазақ фольклортану ғылымының даму жағдайы.
15. Миф, аңыз және ертегі, ерекшеліктері.
16. А.Байтұрсыновтың қазақ халық ауыз әдебиетін жіктеуі.
17. Аңыз және оның түрлері.
18. Хикая жанры. Кейіпкерлер жүйесі.
19. Хикаят жанры. Ерекшеліктері.

**ІІІ МОДУЛЬ ТАПСЫРМАЛАРЫ – ТОПТЫҚ ЖҰМЫС**

**(ТІРЕК СӨЗДІ МИНИ-КЕЙС)**

* 1. **ПАНДЕМИЯ ЖӘНЕ ФОЛЬКЛОР**

**Ақпарат:** *Фольклор фестивалінің Еуропалық ассоциациясының (ЕАФФ) жұмыс тобы COVID’19 пандемиясының салдары бойынша «Әлеуметтік оқшаулану жағдайындағы фольклор» тақырыбында онлайн-анкета жүргізді. Зерттеу жұмысы 24.04.2020 - 12.05.2020 ж. аралығында өткен. Нәтижесінде алынған пікір-жауаптың 64,3% пандемия жағдайы фольклордың сақталуы мен таралуы үдерісіне теріс ықпал ететінін көрсеткен.*

[https://eaff.eu/ru/news/2020-05-22-results-of-the-survey-folklore-in conditions-of-social-distancing](https://eaff.eu/ru/news/2020-05-22-results-of-the-survey-folklore-in%20conditions-of-social-distancing)

**Сұрақтар:**

1. Фольклордың сақталуы мен таралуына пандемияның әсері қандай болуы мүмкін?
2. Теріс ықпал етудің салдары қандай болмақ?
3. Фольклор мұраларын жинау ісінің пандемия жағдайындағы жүргізу жолдары бар ма?
4. Қандай тиімді шешім айта аласыз?
5. Басқа альтернативті шешу жолдарын ұсына аласыз ба?
6. Фольклорлық практиканың өту жағдайын қалай елестетесіз?
   1. **ФОЛЬКЛОРЛЫ-ЭКРАНДЫҚ ҚАТЫНАСТАРДЫҢ БҮГІНГІ ЖАЙЫ**

***Ақпарат:*** *Тағы бір мультипликациялық фильмді қазақстандық аниматорлар шетелдік медиакомпанияларға ұсынбақшы. Dala animation студиясында екінші питчингтің шеңберінде ҰКҚМО қолдаған «Колыбельная» жобасы өндірілуде.*

*Мультфильмнің режиссері әрі продюсері Дильшат Рахматуллин Ivi және Netflix платформаларын олардың жобасы, ең алдымен, ұлттық ерекшелігімен, мифологиясымен және тікелей сюжетімен қызықтыратынына сенімді, айтпақшы фильм 6+ аудиториясына, яғни, көргендерінен мағынаны шығара алатын, ол туралы ой жүгіртетін балаларға арналған.*

[*https://kazakhcinema.kz/kz/zhaalytar/azastandy-animatorlar-ivi-men-netflix shin-besik-zhyryn-dajyndauda.html*](https://kazakhcinema.kz/kz/zhaalytar/azastandy-animatorlar-ivi-men-netflix%20shin-besik-zhyryn-dajyndauda.html)

**Сұрақтар:**

1. Фольклорлық-экрандық қатынастардың бүгінгі жай-күйіне қандай баға бересіз?
2. Түпнұсқа мен экрандық версия қаншалықты бірдей сипатқа ие?
3. Бүгінгі қазақ кино/мультипликациялық фильмдері фольклордың синкретті өнер екенін толық аша ала ма?
4. Фольклордың сақталуы мен таралуында экрандық фильмдердің рөлі қандай?
5. Фольклорлық-экрандық қатынастардың сапалы әрі қарқынды даму жолдарын көрсете аласыз ба?
6. Мәселенің альтернативті шешімдерін ұсына аласыз ба?
   1. **БҮГІНГІ БАЛАЛАР ЕРТЕГІ ТЫҢДАЙ БІЛЕ МЕ?**

*Батыр бабамыз Бауыржан Момышұлы бір сөзінде: «Біріншіден, бесік жырын айтатын келіндердің азайып бара жатқанынан қорқамын, екіншіден, немерелеріне ертегі айтып бере алмайтын әжелердің көбейіп бара жатқанынан қорқамын, үшіншіден, дәстүрді сыйламайтын балалардың өсіп келе жатқанынан қорқамын. Өйткені бесік жырын естіп, ертегі тыңдап, дәстүрді бойына сіңіріп өспеген баланың көкірек көзі көр бола ма деп қорқамын...» деген екен.*

**Сұрақтар:**

1. Бүгінгі баланың тәрбиесінде ертегінің алатын орны қандай?
2. Қазіргі кезде ертегі тәрбие құралы бола ала ма?
3. «Ертегі» тәрбиесінің әлсіреуі тыңдаушының төмендеуінен бе, әлде орындаушының осалдығынан ба?
4. Ертегінің тәрбие құралы ретіндегі статусын сақтаудың жолдары қандай?
5. Негізгі және альтернативті шешу жолдарын көрсете аласыз ба?
   1. **МИФОЛОГИЯЛЫҚ МҰРА БҮГІНГІ «РУХАНИ ЖАҢҒЫРУДЫҢ» ҚАЙНАР КӨЗІ РЕТІНДЕ**

***Ақпарат:*** *Сақ ханшайымының сүйегі табылды: Еліміздің тарихы мен мәдениетіне қатысты теңдесі жоқ үлкен мұра табылды. Шығыс Қазақстан облысы Үржар ауданында ғылыми қазба жұмыстарымен айналысып жүрген археологтар сақ заманында өмір сүрген әйел адамның мүрдесін тапты* ***(бейне-репортаж көрсетіледі)***

<https://www.youtube.com/watch?v=bdprG00Uhco>

**Сұрақтар:**

1. Көшпелілер дүниетанымының бүгінгі зерделену бағыты қандай?
2. Археологиялық қазбалар фольклорлы-мифологиялық жәдігерлердің таным сипатына әсер етуі мүмкін бе?
3. Фольклор мен этнографияның қабыспайтын тұстары бола ма?
4. Бүгінгі түркітанудың ғылыми өрісін кеңейтуде және түркілік мәдени жадыны жаңғыртуда қандай іс-әрекеттерді көрсете аласыз?
5. Мәселені шешу жолдарын ұсына аласыз ба?
   1. **ҚАЗАҚ ФОЛЬКЛОРЫН ОҚЫТУДЫҢ БҮГІНГІ ЖАЙЫ**

**Ақпарат: «...***Оқулықта ескерілетін маңызды аспектінің бірі – фольклортанудың басқа ғылымдармен байланысы, атап айтқанда этнологиямен, тарихпен, тіл білімімен, археологиямен. Бұларға сүйенбей фольклордың жалпы табиғатын, жанрлардың сырын, фольклорлық шығармалардың өзіндігі мен жалпылығын түсіну қиын. Әлемдік фольклортануда осы ғылымдарға сүйенгеннің арқасында көп жаңалық, соны бағыттар мен жаңа салалар ашылды. Осылар туралы оқулықта қажетті дәрежеде мағұлмат болғаны абзал»* ***(С.Қасқабасов «Ойөріс». Алматы, 2009)***

**Сұрақтар:**

1. Бүгінгі білім беру бағдарламаларында қазақ фольклоры туралы пәндердің қамтылу деңгейіне қандай баға бересіз?
2. Қазақ фольклорына арналған қазіргі оқу-әдістемелік құралдар туралы не айтасыз?
3. Фольклорлық мұраларды оқытудың жаңа бағыттарын ұсына аласыз ба?
4. Мектеп оқулықтары мен ЖОО білім беру бағдарламаларындағы фольклор теориясы мазмұнының қабысуы туралы ойыңыз қандай?
5. Фольклорлық жанр теориясын танытудың ең оңтайлы тәсілін көрсете аласыз ба? Мысал келтірсеңіз.